David Zabriskie

David Zabriskie (s. 12. tammikuuta 1979 Salt Lake City) on entinen yhdysvaltalainen maantiepyöräilijä, joka edusti viimeksi UCI Pro -tasolla kilpailevaa Garmin-Sharp-tallia. Hänen vahvin osa-alueensa on aika-ajo. Vuoden 2006 maantiepyöräilyn MM-kilpailuissa Salzburgissa Zabriskie saavutti hopeaa aika-ajossa hävittyään puolitoista minuuttia Fabian Cancellaralle. Vuoden 2008 MM-kilpailuissa hän saavutti pronssia. Hän on voittanut viisi kertaa Yhdysvaltojen aika-ajomestaruuden. Zabriskie oli ensimmäinen yhdysvaltalaispyöräilijä, joka voitti etapin kaikissa kolmessa suuressa ympäriajossa. Hän voitti vuoden 2004 Espanjan ympäriajon 11. etapin ajettuaan 162 kilometriä yksin irti pääjoukosta. Vuonna 2005 hän voitti aika-ajoetapin Italian ympäriajossa. Hän voitti myös saman vuoden Ranskan ympäriajon ensimmäisen etapin, aika-ajon, saaden kokonaiskilpailun johtajan maillot jaune -paidan haltuunsa. Häntä ennen kyseistä paitaa olivat yhdysvaltalaisista kantaneet vain Greg LeMond ja Lance Armstrong. Hän piti paitaa hallussaan, kunnes kaatui neljännellä etapilla, joukkueaika-ajossa. Hän joutui keskeyttämään kilpailun vammojensa vuoksi yhdeksännellä osuudella. Zabriskie menetti kaikki nämä etappivoittonsa ja muutkin kilpailutuloksena aikaväliltä 31. toukokuuta 2003 – 31. heinäkuuta 2006 osallisuudestaan Lance Armstrongin ja US Postal -tallin dopingskandaaliin. Hän sai syyskuussa 2012 lisäksi puolen vuoden kilpailukiellon, jonka jälkeen palasi Garmin-talliin. Zabriskie päätti uransa kauden 2013 jälkeen. == Saavutuksia == ;2003 :~~Dunkerquen neljän päivän ajo, nuorten kilpailun voitto~~ ;2004 :~~Espanjan ympäriajo, 11. etapin voitto + 1. etapin (joukkueaika-ajo) voitto US Postalin joukkueessa~~ :~~Yhdysvaltain aika-ajomestaruus~~ :~~Maantiepyöräilyn MM-kilpailut, aika- ajossa viides~~ ;2005 :~~Ranskan ympäriajo, 1. etapin (aika-ajo) voitto, ajoi maillot jaune -paidassa etapeilla 2–4~~ :~~Italian ympäriajo, 8. etapin (aika- ajo) voitto, 18. etapilla (aika-ajo) kolmas~~ ;2006 :Maantiepyöräilyn MM- kilpailut, aika-ajossa hopeaa :~~Dauphiné Libéré, prologin ja 3. etapin (aika- ajo) voitto~~ :~~Yhdysvaltain aika-ajomestaruus~~ :~~UCI ProTourin joukkueaika-ajo, Eindhoven, voitto Team CSC:n joukkueessa~~ :~~Kalifornian ympäriajo, kokonaiskilpailussa toinen~~ :~~Ranskan ympäriajo, prologissa kolmas~~ ;2007 :Yhdysvaltain aika-ajomestaruus :UCI ProTourin joukkueaika-ajo, Eindhoven, voitto Team CSC:n joukkueessa :Italian ympäriajo, 20. etapilla (aika-ajo) kolmas :Dauphiné Libéré, kokonaiskilpailussa viides :Maantiepyöräilyn MM-kilpailut, aika-ajossa kahdestoista ;2008 :Yhdysvaltain aika-ajomestaruus :Italian ympäriajo, 1. etapin (joukkueaika-ajo) voitto Slipstream-Chipotlen joukkueessa :Olympialaiset, aika-ajossa 12. :Maantiepyöräilyn MM-kilpailut, aika-ajossa kolmas ;2009 :Yhdysvaltain aika- ajomestaruus :Kalifornian ympäriajo, kokonaiskilpailussa toinen :Tour of Missouri, kokonaiskilpailun ja 5. etapin (aika-ajo) voitto ;2010 :Kalifornian ympäriajo, 3. etapin voitto, kokonaiskilpailussa toinen :Maantiepyöräilyn MM- kilpailut, aika-ajossa kahdeksas ;2011 :Tour de Romandie, 4. etapin (aika-ajo) voitto :Kalifornian ympäriajo, 6. etapin (aika-ajo) voitto :Yhdysvaltain aika- ajomestaruus ;2012 :Tour de Langkawi, 1. etapin (aika-ajo) voitto :Kalifornian ympäriajo, kokonaiskilpailussa toinen, 5. etapin (aika-ajo) voitto :Yhdysvaltain aika-ajomestaruus == Lähteet == *David Zabriskie Trap-Friis -tietokannassa *David Zabriskie Cycling Archives -tietokannassa === Viitteet === == Aiheesta muualla == *Virallinen sivusto Luokka:Yhdysvaltalaiset maantiepyöräilijät Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut pyöräilijät Luokka:Vuonna 1979 syntyneet Luokka:Elävät henkilöt